ไอแห้งมีเสมหะสีใสๆมีสีขาวติดมานิดๆเป็นบางครั่ง เมื่อยๆตามแขนและไหล่และเหมือนมีเสมหะอยู่ในคอตลอด เป็นอาการอะไรค่ะ
สวัสดีค่ะ อาการไอแห้งๆ เหมือนมีเสมหะสีใสๆดังกล่าวมา อาจจะเกิดจาก ภาวะคออักเสบจากเชื้อไวรัสหรือเชื้อแบคทีเรียใดๆ การอักเสบหรือติดเชื้อที่ทางเดินหายใจส่วนล่างเช่นปอดหรือหลอดลมแต่มักไอรุนแรงและมีหอบเหนื่อยร่วมด้วย ไอจากการระคายคอจากสาเหตุอื่นๆเช่นสิ่งแปลกปลอมในหลอดลม หรือกรดไหลย้อนขึ้นมา เป็นต้นซึ่งถ้าไอน้อยๆ เป็นมาเรื้อรัง ก็อาจจะไม่ได้เกิดจากการติดเชื้อ แต่เป็นเกี่ยวกับกรดไหลย้อน หรือการมีถุงลมโป่งพอง/การอักเสบของหลอดลมเรื้อรังได้แนะนำการดื่มน้ำมากๆ หลีกเลี่ยงสถานที่ที่มีฝุ่นควัน งดการสูบบุหรี่ หากเริ่มไอมากขึ้นเรื่อยๆ ไอมีเลือดปน หอบเหนื่อย มีไข้สูงร่วมด้วย ควรรีบไปพบแพทย์